ՀՀ ԿԳ նախարարի տեղակալ Լուսինե Առաքելյանը եւ հանրակրթության վարչության պետ Աշոտ Արշակյանը խոսեցին նոր ուսումնական տարվա ընթացքում նախարարության կողմից իրականացվելիք երկարաժամկետ եւ կարճաժամկետ ծրագրերի մասին: Քննարկվեցին ուսումնական պլանների, դասարանների կազմավորման, բազմահամակազմ դասարանների, տնօրենների թափուր տեղերի մրցույթների, ուսուցիչների ատեստավորման գործընթացներում նախատեսվող նոր կարգերի սահմանման մասին հարցերը: Նշվեց, որ 2019 թվականից Արագածոտնի մարզի դպրոցներն ամբողջությամբ անցնելու են ներառական կրթության, ինչը բոլորի միասնական լրջագույն աշխատանքն է պահանջում: